钦定古今图书集成/历象汇编/乾象典/第085卷
## 钦定古今图书集成/历象汇编/乾象典/第085卷

| 钦定古今图书集成 历象汇编 第八十五卷 |

| |

钦定古今图书集成历象汇编乾象典

第八十五卷目录

雨部杂录

雨部外编

乾象典第八十五卷

《易经乾卦》：“云行雨施，品物流形。”

《屯》雷雨之动满盈，天造草昧，宜建侯而不宁。

《小畜》：“密云不雨，自我西郊。”〈程传〉云，阴阳之气，二气交而
和，则相畜固而成雨。阳倡而阴和，顺也，故和。若阴先
阳倡，不顺也，故不和。不和则不能成雨。云之畜聚虽
密，而不成雨者，自西郊故也。东北阳方，西南阴方，自
阴倡，故不和而不能成雨。以人观之，云气之兴，皆自
四远，故云“郊。”〈大全〉程子曰：西郊阴所，凡雨须阳倡乃成，
阴倡则不成矣。今云“过西则雨，过东则否”，是其义也。
“密云不雨”，尚往也。“自我西郊”，施未行也。〈大全〉朱子曰：凡
雨者，皆是阴气盛，凝结得密，方湿润下降为雨。且如
饭甑盖得密了，气郁不通，四旁方有湿汗。今干上进
一阴止他不得，所以云“尚往也。”是指干欲上进之象，
是阴包住他不得，阳气更散，做雨不成，所以“尚往”也。
上九，既雨既处，尚德载妇。〈本义〉畜极而成，阴阳和矣，故
为“既雨既处”之象。

《暌》上九：暌孤，见豕负涂，载鬼一车。先张之弧，后说之
弧。匪寇，婚媾，往遇雨则吉。《象》曰：遇雨之吉，群疑亡也。
解，天地解而雷雨作，雷雨作而百果草木皆甲拆，解
之时大矣哉！《象》曰：“雷雨作，解”，君子以赦过宥罪。〈大全〉胡
氏曰：坎在上为云，在下为雨。方云雷为屯，则阴阳之
未通。今雷雨作解，则阴阳之已通矣。《屯》其为难之始，
解，其解屯之难者欤。

《夬》九三：壮于頄，有凶。君子夬夬，独行遇雨，若濡有愠，
无咎。〈本义〉九三，当决之时，以刚而过乎中，是欲决小人，
而刚壮见于面目也。如是则有凶道矣。然在众阳之
中，独与上六为应，若能果决其决，不系私爱，则虽合
于上六，如独行遇雨，至于“若濡”，而为君子所愠。然终
必能决去小人，而无所咎也。

《鼎》九三：鼎耳革，其行塞，雉膏不食，方雨亏悔，终吉。〈大全〉
胡氏曰：阴阳和而为雨，始虽有不遇之悔，终当有“相
遇”之吉。

《小过》六五，密云不雨，自我西郊，公弋取彼在穴。《象》曰：
“密云不雨”，已上也。〈大全〉中溪张氏曰：“《小畜》《小过》皆言‘密
云不雨，自我西郊’”，何也？曰：阴阳二气，以均调适平而
后雨。阴多阳少，阳多阴少，则皆不雨也。《小畜》以一阴
畜五阳，阴少于阳，则不能以固乎阳，故曰“密云不雨。”
尚，往也。言阳尚往，则不与阴和而不能雨矣。《小过》以
四阴而包二阳，阳少于阴，则不能制乎阴，故曰“密云
不雨。”“已，上也。”言阴已上。则不与阳和而不能雨矣。
《说卦》雨以润之。〈大全〉蔡氏曰：润则物滋，言长物之功也。
《书经商书说命》：“若岁大旱，用汝作霖雨。”

《周书·君牙》：“夏暑雨，小民惟曰怨咨。”

《诗经𨚍风谷风章》：“习习谷风，以阴以雨。”〈朱注〉习习，和舒
也。东风谓之谷风，言阴阳和而后雨泽降。

《鄘风·蝃𬟽》篇：“朝𬯀干西，崇朝其雨。”〈朱注〉虹随日所映，故
朝西而暮东。朝见于西，则其雨终朝而止矣。

《卫风·伯兮》篇：“其雨其雨，杲杲出日。”〈注〉冀其“将雨”而“杲
然日出”，以比望其君子之归而不归也。

《郑风风雨章》，“风雨凄凄。”〈又〉风雨潇潇。〈又〉风雨如晦。〈朱注〉
“凄凄”，寒凉之气。潇潇，风雨之声。晦，昏也。

《曹风·下泉》篇：“芃芃黍苗，阴雨膏之。”〈疏〉以黍苗之“仰膏
雨”，犹众人之仰“恩惠。”

《豳风·鸱鸮》篇：“迨天之未阴雨，彻彼桑土。”〈又〉风雨所漂
摇，

《东山》篇：“我来自东，零雨其濛。”

鹳鸣于垤。〈朱注〉将阴雨，则穴处者先知，故“蚁出穴而鹳
就食之，遂鸣于其上也。”

《小雅》“斯千篇，风雨攸除。”

《正月》篇：“终其永怀，又窘阴雨。”

《谷风》篇：“习习谷风，维风及雨。”

《甫田》篇：“以御田祖，以祈甘雨，以介我稷黍，以谷我士
女。”

《大田》篇：“有渰萋萋，兴雨祁祁。雨我公田，遂及我私。”〈朱注〉
《渰》，云兴貌。“萋萋”，盛貌。祁祁，徐也。云欲盛盛则多雨，雨
欲徐，徐则入土。

《礼记·玉藻》：“若有疾风迅雷甚雨，则必变，虽夜必兴，衣
服冠而坐。”

孔子闲居，“天有四时，春秋冬夏，风雨霜露，无非教也。
天降时雨，山川出云《周礼·春官》大宗伯“以槱燎祀司中、司命、飌师、雨师。”〈注〉
《诗》云：“月离于毕，俾滂沱矣。”是雨师毕也。

《大卜》以邦事作龟之八命，七曰雨。〈订义〉《郑锷》曰：“雨者为
农祈。”

《左传》：季武子如晋拜师，范宣子赋《黍苗》，武子曰：“小国
之仰大国，如百谷之仰膏雨焉。”

僖公三年春，不雨，夏六月雨。自十月不雨，至于五月，
不曰旱，不为灾也。

《公羊传》：“触石而出，肤寸而合，不崇朝而遍于天下者，
惟太山云雨。”

《穀梁传》：“春正月不雨者，勤雨也。夏四月不雨者，闵雨
也。六月雨者，喜雨也。”

《易稽览图》“降阴为雨。”降阴之雨，润而不破块。

《春秋汉含孳》：“穴藏先知雨，阴曀未集，鱼已噞。”《喁
说题辞》：“一岁三十六雨，天地之气宣。十日小雨，应天
文也；十五日大雨，以斗运也。”

“大节二十四，小节十二”，功德分也，故一岁三十六雨。
阳制阴，故水为雨。

阴阳之气，上薄为雨。

“乐动声仪焦明”至“为雨备。”

《山海经·西山经》：“符愓之山，其上多棕柟，下多金玉，神
江疑居之。是山也，多怪雨，风云之所出也。”

《中山经》：“光山神，计蒙处之，恒游于漳渊，出入必有飘
风暴雨。”

鬲山多猿蜼。〈注〉蜼似狝猴，鼻露上向，雨则自县树，以
尾塞鼻孔，或以两指塞之。

《六韬》：太公曰：将有三胜。武王曰：“敢问其目？”太公曰：“将
冬不服裘，夏不操扇，雨不张盖，名曰礼将。”

《管子·四时》篇：“日掌赏，赏为暑；岁掌和，和为雨。”

《老子道德经》：“骤雨不终日。”

《文子·十守篇》：“天有风雨寒暑，人有取与喜怒。胆为云，
肺为气，脾为风，肾为雨。”

《上德篇》：“湿易雨也。”〈又〉雨之润也，万物解，〈又〉山致其高
而“云雨起焉。”

《下德》篇：“风雨之变，可以音律知也”；

《征明》篇：“道无正而可以为正，譬若山林而可以为材，
材不及山林，山林不及云雨，云雨不及阴阳。”

《范子计然》：“风为天气，雨为地气，风顺时而行，雨应风
而下，命曰天气下，地气上，阴阳交通，万物成矣。”
《列子殷汤》篇：“春夏之月有蠓蚋者，因雨而生，见阳而
死。”

《庄子逍遥游》：“时雨降矣，而犹浸灌，其于泽也，不亦劳
乎。”

《在宥》篇：黄帝闻广成子在于空同之上，故往见之。广
成子曰：“自而治天下，云气不待族而雨，草木不待黄
而落，日月之光益以荒矣。”

《天运》篇：“云者为雨乎？雨者为云乎？”

《外物》篇：“春雨日时，草木怒生。”

《尸子》：“神农之理，天下欲雨则雨。五日为行雨，旬日为
谷雨，旬五日为时雨，正四时之制，万物咸利，故曰神
雨。”

吕子《贵信》篇：“秋之德雨，雨不信则其谷不坚，谷不坚
则五种不成。”

《史记·晋世家》：“重耳至秦，缪公与重耳饮。赵衰歌《黍苗》，
曰：‘孤臣之仰君，如百谷之望时雨’。”

《淮南子原道训》：“春风至则甘雨降，生育万物。”

《俶真训》：“譬若周云之茏苁，辽巢彭濞而为雨，沈溺万
物而不与为湿焉。”

《天文训》：“季春三月，丰隆乃出，以将其雨。”

《地形训》：“凡八纮之气，是出寒暑，以合八正，必以风雨。”
〈又〉凡八极之云，是雨天下。八门之风，是节寒暑。八纮
八殥八泽之云，以雨九州而和中土。〈又〉“土龙致雨，
精神训血气”者，风雨也。

《缪称训》：“晖目知宴，阴谐知雨。”〈注〉“天将阴，雨则鸣。”
《齐俗训》：“若转化而与世竞走，譬犹逃雨也，无之而不
濡。”

《汜论训》：“古者民泽处复穴，圣人乃作，为之筑土构木，
以为宫室，上栋下宇，以蔽风雨。”〈又〉触石而出，肤寸而
合，不崇朝而雨天下者，惟太山。

《说山训》：“人莫鉴于沬雨，而鉴于澄水者，以其休止不
荡也。”〈又〉雨之集，无能霑，待其止而能有濡。

《说林》训：“失火而遇雨，失火则不幸，遇雨则幸也，故祸
中有福也。”

《修务训》禹，“沐浴霪雨，梳栉扶风。”

《泰族训》：“天之且风，草木未动而鸟已翔矣。其且雨也，
阴曀未集而鱼已噞矣。”

京房《易》飞候：“太平之时，五日一风，十日一雨，岁凡三
十六雨。”

《盐铁论》：“周公太平之时，风不鸣条，雨不破块，旬而一
雨，雨必以夜。”

《孔子》大圣也。尝居上位相鲁三月不令而行不禁而止沛。若时雨之灌万物莫不兴起也。

《说苑》：管仲曰：“吾不能春风风人，夏雨雨人，吾穷必矣。”
《扬子吾子篇》：“震风凌雨，然后知夏屋之为帡幪也。”
《遁甲开山图》：“霍山南岳有云师雨虎。”

“《白虎》通情性，鼻出入气高而有窍山亦有金石累积，
亦有孔穴，出云布雨以润天，下雨则云消。”鼻能出纳
气也。

《论衡变动》篇：“天且雨，商羊舞，使天雨也。商羊者，知雨
之物也。天且雨，屈其一足起舞矣。故天且雨，蝼蚁徙
丘，蚓出琴弦，缓固疾发，此物为天所动之验也。”
《说文》：“零，徐雨也。”〈音斯〉《小雨裁》落也。〈林本反〉霖，林也。《南
阳》名霖雨曰。〈音酸〉小雨也。〈子廉反〉微雨也。〈音资〉雨
声也。溟，小雨也。澍，时雨也。滑。〈子入反〉雨下也。

《三辅决录》：“茂陵郭汲为颍川，化如时雨。”

《风俗通》《春秋左氏传》说，共工之子为元冥师，郑大夫
子产禳于元冥，雨师也。谨按《周礼》，以槱燎祀雨师。雨
师者，毕星也。《诗》云：“月离于毕，俾滂沱矣。”易师封也。土
中之众者莫若水，众者，师也。雷震百里，风亦如之。至
于泰山，不崇朝而遍雨天下，异于雷风，其德散大，故
雨独称师也。丑之神为雨师，故以己丑日祀雨师于
“东北”，土胜水，为火相也。

《魏略》：董遇性质讷而好学。从学者云：“苦渴无日。”遇言：
“当以三馀：冬者，岁之馀，夜者，日之馀，阴雨者，时之馀
也。”

《禽经》：“雨舞则雨。”〈注〉一足鸟：一名商羊。《字统》曰：“商羊一
足，天将雨则飞鸣。孔子辨之于齐庭也。”

《抱朴子·外篇》：“甘雨膏泽，嘉生所以繁荣也，枯木得之
以速朽。”

《华阳国志》：牂牱郡上当天井，故多雨潦。
《西京杂记》：“昆明池刻玉石为鱼，每至雷雨，鱼常鸣吼，
鬐尾皆动。汉世祭之以祈雨，往往有验。”

《拾遗记》：“甘雨濛濛，似露委草木，则滴沥雨也。”又曰：“香
云成香雨。”

《广州记》：“郁林郡山东南有一池，池边有一石牛，人祀
之。若旱，百姓杀牛祈雨，以牛血和泥，泥石牛背，礼毕，
则天雨大注，洗牛背，泥尽即晴。”

《浔阳记》：“庐山西南有康王谷，又有北岭城。天欲雨，辄
闻鼓角箫管之声。”

《三秦记》：“太白山，不知高几许，俗云武功太白去天三
百，山下军行不得鸣鼓角，鸣鼓角则疾风暴雨兼至
也。”

《九江志》：“虚谷东英巨山岩内有石，人坐磐石上，体尘
秽则兴风，湿润则致雨，晴日便举体鲜洁，朗然玉净。”
《荆州记》：“狠山县有一山，独立峻绝，西北有石穴，独行
百步许，二大石，其门相去一丈许，俗名其一为阳石，
一为阴石。水旱为灾，鞭阳石则雨，鞭阴石则晴。湘东
有雨母山，山有祠坛，每祈祷无不降泽，以是名之。
来”阳县有雨瀬，此县时旱，百姓共壅塞之，甘雨普降。
若一乡独壅，雨亦偏降，应随方所，其信若符刻。
《宋永初山川记》：“鄱阳长寿山，山形似白马，云出于鞍
中，不崇朝而雨。”

《宜都记》：“郡西有丹山，雾起如烟，再朝必雨。”

《荆楚岁时记》：“六月必有三时雨，田家以为甘泽，邑里
相贺。”

湘东郡新平县有龙穴，天旱入共遏水渍此穴，辄雨。
《朝野佥载》：“夜半天汉中黑气相逐，俗谓黑猪渡河，雨
候也。”

《唐俚语》：“春雨甲子，赤地千里。夏雨甲子，乘船入市。秋
雨甲子，禾头生耳。冬雨甲子，牛羊冻死。”

杜甫诗小序：“卧病长安，旅次多雨。寻常车马之客，旧
雨来，今雨不来。”

《酉阳杂俎》：“太原郡东有崖山，天旱，土人常烧此山以
求雨。俗传崖山神娶河伯女，故河伯见火必降雨救
之。”

蜀石笋街，夏中大雨，往往得杂色小珠。俗谓地当海
眼，莫知其故。蜀僧惠嶷曰：“前史说蜀少城饰以金璧
珠翠，桓温恶其大侈，焚之，合在此。今拾得小珠，时有
孔者，得非是乎？”予开成初读《三国典略》，梁大同中骤
雨，殿前有杂色珠。梁武有喜色，虞寄因上《瑞雨颂》。梁
武谓其兄荔曰：“此颂清拔，卿之士龙也。”

江淮谓群鹳旋飞为鹳井鹤亦好，旋飞必有风雨。人
探巢取鹳子六十里，旱能群飞，薄霄激雨，雨为之散。
《羯鼓录》：“头如青山峰，手如白雨点。”此羯鼓之能事也。
《云仙杂记》：重午日午时有雨，则急斫一竹竿，竹节中
必有神水。沥取和獭肝为圆，治心腹块聚等病。
翰林有龙口渠，通内苑，大雨之后，必飘诸花蕊，经由
而出，有百种香色，名不可尽。春月尤妙。

能诗之士，“《雨泡灭则得意》，《香烟断》而成吟。”

《孙登琴》遇雨，必有响，如刃物声，竟因阴雨破作数截，
有黑蛟踊去。

《三水小牍》：安定郡有岘阳峰，岘上有池，若雨则云起池中，若张盖然，故里谚曰：“岘山张盖雨滂沱。”

《武昌记》：“凤凰山有石鼓，石鼓鸣，天必大雨。”

《尚书故实》：“舒州灊山下有九井，其实九眼泉也。旱即
杀一犬投其中，大雨必降，犬亦流出。”

又南中久旱，即以长绳系虎头骨，投有龙处，入水，即
数人牵制不定。俄顷云起潭中，雨亦随降。龙虎敌也，
虽枯骨犹激动如此。

《九域志》：“玉女墩在宜春，每天将雨，即有五色云气涌
出石间，居人谓之‘玉女披衣’。”

《博物志》：“关东，西风则晴，东风则雨；关西，西风则雨，东
风则晴。”

俗以五月雨为“分龙雨”，一曰“隔辙雨。”

《安城记》：“罗宵山有石井，天旱祠之，以木投井中即雨，
至井溢木出，乃雨止。”

萍乡罗宵山，泽水所出，傍出石乳。天旱，吏人祷之，因
以大木长三四丈投井中，即雨。水悬辏，井溢，辄令木
涌出而雨止。盖潜龙之穴也。

《清异录》：李煜在国时，自作祈雨文曰：“尚乖龙润之祥，
雨无云而降，非龙而作，号为奇水。”

《谈苑》：江南民言：“正旦晴，万物皆不成。”元丰四年正旦，
九江郡天无片云，风日明快，是年果旱。又曰：“芒种雨，
百姓苦。”盖芒种须晴明也。春雨甲子，赤地千里。夏雨
甲子，乘船入市。乘船入市者，雨多也。又于四月一日
至四日，卜一岁之丰凶云：“一日雨，百泉枯，言旱也。二
日雨，傍山居，言避水也。三日雨，骑木驴，言踏车取水，
亦旱也；四日雨馀有馀”，言大熟也。禅师惠南尝言：上
元一夕晴，麻小熟；两夕晴，麻中熟；三夕晴，麻大熟。若
阴雨，麻不登。占亦如此。云绝有效验。京东一讲僧云：
“云向南，雨潭潭，云向北老鹳寻河哭。云向西，雨没犁，
云向东，尘埃没老翁。”言云：“向南与西行则有雨，向北
与东行则无雨。”云亦有效验。大理少卿杜纯云：“京东
人言：‘朝霞不出门，暮霞行千里’”，言雨后朝晴尚有雨
也，须晚晴乃真晴耳。九江人畏下旬雨，云雨不肯止。
《梁益志》：大小漏天在雅州西北山谷，高沈深晦，多雨。
黎阳县多风，俗谓黎风雅雨。

《邻几杂志》：刘师颜视月占旱，问之云：“谚有之：月如悬
弓，少雨多风；月如倾瓦，不求自下。”同州人谓雨沾足
为烂雨。

《击壤集》《观物吟》：“水雨霖，火雨露，土雨濛，石雨雹。”
懒真子、佛果禅师川懃极善禅纚，纚可听。尝云：“阎浮
提雨清净水，具诸天相。方时大旱，雨时忽降，莫知其
价，此兜率天上雨摩尼也。方欲收禾，霖雨不止，实害
人命，此阿修罗中雨兵仗也。甘雨得时，人皆饱足，此
护世城中雨美膳也。但名不同，其实一也。”坐客云：“经
中所言，皆譬喻也，岂有雨宝珠等事乎？”仆曰：“不然。雨
金、雨血、雨土，皆班班载于前史，何况六合外事，其有
无不可悬料也。”坐客咸以为然。其上因缘出《华严经》
第十五卷。

《埤雅》：鸠阴则屏逐其妇，晴则呼之。语曰：“天将雨，鸠逐
妇。”

《说文》曰：“水从云下也。”天地之气，怒而为风，和而为雨，
故凡《易》称雨者，皆和之象。《诗》曰：“有渰萋萋，兴雨祁祁。”
渰，阴云也，渰水气之云也。《传》曰：“雨云水气。”萋萋，盛貌；
祁祁，徐貌。盖云欲盛盛则雨足，雨欲徐徐则入土，且
亦云气不待族而雨者，非阴阳之和也。故《诗》云以“萋
萋”，雨以“祁祁”为善。《诗》曰：“灵雨既零，命彼倌人。星言夙
驾，说于桑田。”《瑞应图》曰：“灵雨，瑞雨也。降而应物，谓之
灵雨。星，晴也。言夜而雨，夙而星见，于是督劝农桑。此
《传》所谓务材训农者也。”《盐铁论》曰：“周公之时，雨不破
块，风不鸣条，雨则必以夜。夜者，正雨之时。《诗》曰：‘我来
自东，零雨其濛’。濛，善沾濡。又喜阴结不解，羁旅之愁，
于是为甚，故诗以言其情也。雨无正”，曰雨，自上下者
也。众多如雨，而非所以为政也。政者，正也。夫文一止
为正，众多如雨，则无正矣。《诗》曰：“月离于毕，俾滂沱矣。”
又曰：“益之以霡霂。”滂沱，大雨也。小雨谓之霡霂。《释名》
曰：“言才霂沥霑渍，如人之沐，唯及其上支而已，根不
濡也。盖霡膏润入土，如人之脉，故曰霡也。”《说文》曰：“秋
穜厚薶，故谓之麦。”然则霂言其上，霡言其下矣。《诗》曰：
“芃芃黍苗，阴雨膏之。”方，黍之苗也，暑雨暴息，无云，阴
以覆之，日随蒸焉，则苗槁矣。将以润之，乃所以害之
也。故《诗》正以阴雨为善。今俗五月谓之分龙，雨曰“隔
辙”，言夏雨多暴至，龙各有分域，雨旸往往隔一辙而
异也。《易》曰：“密云不雨，自我西郊。”言小畜，畜也，升气又
自乎西，故能为密云而已。《传》曰：“疾雨曰骤雨，徐雨曰
零雨，雨久曰苦雨，又曰愁霖，雨晴曰霁，雨而昼晴曰
启，雨水曰潦，时雨曰澍。”

《梦溪笔谈》：“陵州盐井深五百馀尺，皆石也。上下甚宽
广，独中间稍狭，谓之杖鼓腰。旧自井底用柏木为干，
上出井口，自木𠏉垂绠而下，方能至水。井侧设大车
绞之。岁久井𠏉摧败，屡欲新之，而井中阴气袭人，入
者辄死，无缘措手。惟候有雨入井，则阴气随雨而下稍可施功，雨晴复止。后有人以木盘贮水，盘底为小”
窍，酾水一如雨点，设于井上，谓之“雨盘”，令水下终日
不绝。如此数月，井干为之一新，而陵井之利复旧。
医家有五运六气之术，大则候天地之变，寒、暑、风、雨，
水旱、螟、蝗，率皆有法，小则人之众疾，亦随气运盛衰。
今人不知所用，而胶于定法，故其术皆不验。假令厥
阴用事，其气多风，民病湿泄，岂溥天之下皆多风，溥
天之民皆病湿泄邪？至于一邑之间，而雨旸有不同
者，此气运安在？欲无不谬，不可得也。大凡物理有常
有变，运气所主者，常也，异夫所主者，皆变也。常则如
本气，变则无所不至，而各有所占。故其候有从逆、淫
郁、胜复、太过、不足之变，其发皆不同。若厥阴用事，多
风而草木荣茂，是之谓“从。天气明洁，燥而无风，此之
谓逆。太虚埃昏，流水不冰，此之谓淫。大风折木，云物
浊扰，此之谓郁。山泽焦枯，草木零落，此之谓胜。大暑
燔燎，螟蝗为灾，此之谓复。山崩地震，埃昏时作，此之
谓太过。阴森无时，重云昼昏，此之谓不足。”随其所变，
疾疠应之，皆视当时当处之候，虽数里之间，但气候
不同，而所应全异，岂可胶于一证？熙宁中，京师久旱，
祈祷备至，连日重阴，人谓必雨，一日骤晴，炎日赫然。
予时因事入对，上问雨期，予对曰：“雨候已见，期在明
日。”众以谓频日晦溽，尚且不雨，如此旸燥，岂复有望？
次日果大雨。是时湿土用事，连日阴者，从气已效，但
为厥阴所胜，未能成雨。后日骤晴者，燥金入“候，厥阴
当折，则太阴得伸，明日运气皆顺，以是知其必雨”，此
亦当处所占也。若他处候别，所占亦异，其造微之妙，
间不容发，推此而求，自臻至理。

《倦游杂录》：“零陵出石燕，旧传雨过则飞。尝见同年谢
郎中鸣云，向在乡中山寺为学，高岩石上有如燕状
者，因以笔识之。石为烈日所暴，忽有骤雨过，所识者
往往坠地。盖寒热相激而遁，非能飞也。”

《缃素杂记》《南唐近事》云：金陵建国之初，军储未实，关
市之利，敛率尢繁，农商苦之而莫达于上。时属近甸
亢旱日久，祈祷无应。上他日举觞苑中，宣示宰臣曰：
“近京三五十里，皆报雨足，独京城不雨，何耶？得非狱
市之间，冤枉未伸乎？”诸相未及对，申渐高历陛而进
曰：“雨惧抽税，不敢入京。”上因是悟之，翌日下诏停一
切额外税，信宿之间，膏泽告足。故知优旃漆城、那律
瓦衣，不为虚矣。又《江南野录》载：李家明从嗣主游后
苑，登于台观，盛望锺山雨，曰：“‘其势即至矣’。家明对曰：
‘雨虽来，必不敢入城’。嗣主怪而问之，家明曰：‘惧陛下
重税’。嗣主曰：‘不因卿言，朕不知之’。”遂令榷务半而征
之。余尝考二说，大同小异，然《近事》以为国初，《野录》以
为“嗣主”，《近事》谓申渐，高，《野录》谓“李家”，明其不同如此，
孰谓《书》可信耶？

《后山丛谈》：谚云：“行得春风有夏雨。”盖春之风数，为夏
之雨数，小大缓急亦如之。

浙西地下积水，故春夏厌雨；浙东地高燥，过雨即干，
故春得雨即耕。

《退斋雅闻录》：河朔人谓清明雨为“泼天雨”，立夏雨为
“隔辙雨。”秦、晋间，农夫语云：“小麦钻火秀，旱杀豌豆花；
植谷拖泥秀，烂起田中瓜。”

《蠡海集》：或问曰：“夏月龙行，雨馀月否者何？”答曰：“雨，阴
从地生，夏日阳极在上，阴岂能生而升乎？不升则不
降。龙潜湫潭幽阴之处，一动而出，阴气得附之以升，
既升必降，散而为雨，故夏日之雨则龙行也。”

曲洧。旧闻荞麦具五方之色，然方结实时，最畏霜，此
时得雨，则于结实尢宜，且不成霜，农呼为“解霜雨。”
《对雨编》：欧阳公好称颂唐“竹径通幽处，禅房花木深”
之句，以为不可及。予绝喜李颀诗云：“远客坐长夜，雨
声孤寺秋。请量东海水，看取浅深愁。”且作客涉远，适
当穷秋暮，投孤村古寺，中夜不能寐，起坐凄恻，而闻
檐“外雨声”，其为一时襟抱，不言可知。而此两句，十字
中，尽其意态。“海水”喻愁，非过语也。

《岁时杂记》：“七月八日雨曰洗车。”

《鸡林类事方言》：“雨曰霏微。”

《扪虱新话》：江湖二浙四五月间，梅欲黄而雨，谓之“梅
雨。”

《庚溪诗话》：江南五月梅熟时，霖雨连旬，谓之黄梅雨。
然少陵曰：“南京西浦道，四月熟黄梅。湛湛长江去，冥
冥细雨来。”盖唐人以成都为南京，则蜀中梅雨，乃在
四月也。及读柳子厚诗曰：“梅实迎时雨，苍茫值晚春。
愁深楚猿夜，梦断越鸡晨。海雾连南极，江云暗北津。
素衣今尽化，非为帝京尘。”此子厚在岭外诗，则南粤
梅雨又在春，未知孰是？梅雨时候所至，早晚不同，
感应类从志，“积灰知风，悬炭识雨。”

《芥隐笔记》：太白诗“雨绝无还云”，用《三国志吴虞翻传》
“罪弃雨绝。”陈孔璋檄。又曰“雨绝于天。”

阴铿有《夜雨滴空阶》，柳耆卿用其语，人但知为柳词
耳。

《纪历撮要》：七月十六日雨，名“洗钵雨《真腊风土记》：“其地半年有雨，半年绝无。自四月至九
月，每日下雨，午后方下。淡水洋中水痕可七八丈，巨
树尽没，谨留一杪耳。人家滨水而居者，皆移入山后
十月至三月，点雨绝无，洋中仅可通小舟，深不过三、
五尺，人家又复移下。”

《四时占候》：“九月九日是雨归路日。”

《古今谚》“早霞红丢丢，向午雨浏浏。晚来红丢丢，早晨
大日头。”

《提要录》：社公、社母不食旧水，故社日有雨，谓之“社翁
雨。”

《丹铅总录》：“《尚书》：星有好风，星有好雨。”古注云：“箕星，东
方宿也，东木克北土，以土为妻，雨，土也，土好雨，故箕
星从妻所好而多雨也。毕，西方宿也，西金克东木，以
木为妻，木，风也，木好风，故毕星从妻所好而多风也。
由此推之，则北宫好燠，南宫好旸，中央四季好寒，皆
以所克为妻，而从妻所好也。”予一日偶述此义，座有
善谑者，应声曰：“天上星宿亦怕老婆乎？”满堂真可笑
也。

薛应旗《江郎山志》：“江郎山有白水岩，岁雩有云自南
出则雨。”

王世贞题虎丘图沈石田先生此图为虎丘写，而读
先生手书与《匏翁歌》，似皆以游灵岩雨兴败，而次日
得虎丘足之者，盖以云岩不可雨故也。若虎丘则无
论雨，凡风雪花月之境无不与人宜者。余尝再游灵
岩，其一亦遇雨委顿。返而雨中，宿虎丘兰若，汲第三
泉，拾松枝煮茗啜之，取所携酒脯，从僧雏作起曲饼，
供，赋诗小酌至夜分后，犹闻四山歌声，隐隐出檐溜
树滴外。若灵岩有此，当不得二公败兴语也。

《御龙子》，集淫雨，其阴阳两溢乎。阴凝而不散，阳蒸而
不舍。

罗𡵚《茶记》：“烹茶无泉，则用天水。秋雨为上，梅雨次之。
秋雨冽而白，梅雨醇而白。”

《茶解》：“烹茶须甘泉，次梅水。梅雨如膏，万物赖以滋养。
其味独甘，梅后便不堪饮。”

枕谭陈希夷诗：“倏尔火轮煎地脉，愕然神瀵涌山椒。”
“神瀵”字甚奇，而不知其出于《列子》，即《易》所谓“山泽气
相蒸，云兴而为雨”也。

销夏匡庐大岭，凡有七重圆基，周回乘五百里，风云
之所摅，江山之所带，高岩反宇，峭壁万寻，幽岫穹嵌，
人兽两绝。天将雨，则有白气先抟而缨络于山岭下，
及至触石吐云，则倏忽而集。或大风振岩，逸响动谷，
群籁竞奏，其声骇人。

《帝京景物略》：“燕俗谓阴雨为酒色天。”

《居山杂志》：“居山尤宜观雨，雨将至则冷风飒然为之
驱。倚阁遥望，暝云四合，旸丝满空，或斜飞乱舞，谷响
林偃，真有溟濛混沌之态。至静夜凭枕，竹树交戛，流
泉时下，与檐滴相应和，有琴筑声。”

俗呼“小录雨”，一阵为一破，又以一番一起为一泼。
高德基《平江纪事》：“三月雨为迎梅，五月雨为送梅。”
戏瑕《高唐》云：“雨是先王楚怀事，楚襄虽梦神女，而赋
中不言云雨也。”乃唐人诗，如“倾国倾城汉武帝，为云
为雨楚襄王，云雨无情难管领，任他别嫁楚襄王。料
得也应怜宋玉，只应无奈楚襄王。”“今来云雨知何处，
重上襄王玳瑁筵。”此类甚多，往往误称，相沿不改，遂
为填词家借资。然使正其讹而作《怀王》，便不成佳话
矣。《高唐赋》中，“旦为行云”，至今莫有称旦云者。看来古
人下语练字，皆须韵致，不专以理胜也。又阅元微之
《会真》诗“晨会雨濛濛”，则不独称暮雨矣。

田家五行：重九日晴，则冬至、元日、上元、清明四日皆
晴，雨则皆雨。谚云：“重阳无雨一冬晴。”

顾养谦溟云：“《纪胜》书：大都南滇中，四时皆春冬不绵，
而夏可夹六月；雨，则夜辄拥绵。”

《日知录》：洪武中，令天下州县长吏月奏雨泽，盖古者
龙见而雩，《春秋》三书不雨之意也。承平日久，率视为
不急之务。永乐二十二年十月，通政司请以四方雨
泽章奏，类送给事中收贮。上曰：“祖宗所以令天下奏
雨泽者，欲前知水旱以施恤民之政，此良法美意。今
州县雨泽章奏乃积于通政司，上之人何由知又欲
送给事中收贮，是欲上之人终不知也。如此徒劳，州
县何为？自今四方所奏雨泽，至即封进，朕亲阅焉。”呜
呼！太祖起自侧微，升为天子，其视四海之广犹吾庄
田，兆民之众犹吾佃客也，故其留心民事如此。当时
长吏得以言民疾苦，而里老亦得诣阙自陈，后世雨
泽之奏，遂以寝废，天灾格而不闻，民“隐壅而莫达”，然
后知圣主之意有不但于祈年望岁者，“民亲而国治”，
有以也夫。

《畿辅通志》：“聚阳山在龙门所西北十五里，嵯峨高耸，
岩有空透明。六月间，云从此出则雨。”

“云头山在怀安卫西南三十里，云覆其顶则雨。
黄阳山，在保安州西北二十里，空翠秀伟，云发则雨，

石室。天将雨，则此山烟雾四塞，人以为候。”

《浙江通志》：“金华府武义县西二十里曰大家山，山南
有新妇山，两山相向，相传大家山出云，新妇山即雨。”
处州府缙云县东有括苍山，《吴录》云：“括苍山登之，俯
视雷雨，高一万六千丈。”

衢州府常山县北石门山，“山巅每旦出云，过东则雨。”
《绍兴府志》：“会稽县风洞，在刻石山，遇阴雨，闻鼓乐声。”
《江西通志》：“南康府雨岩，在庐山之麓，其岩窈而深，上
有流泉，云出即雨。”

《湖广通志》：“荆州永丰县东乡里有卧石，长九尺六寸，
其形如人体，青隐起，状若雕刻。岁旱祭之，小举小雨，
大举大雨。”

《福建通志》：“福清县灵石山，在石竺山之东，磅礡百馀
里，有三峰九叠，其势插天，层级可数，曰留云，曰报雨，
土人以其鸣为雨候。山巅有石，久晴鸣必雨，久雨鸣
必晴。”

《四川总志》：小梁山在叙州府治东。《方舆胜览》云：“四时
常雨，霖霪不止，俗呼为大漏天、小漏天。”

《峨眉县志》：“雷洞在峨山，有七十二穴，雷神居之，时出
雷雨。”

《广东通志》：“高要县铜鼓山，在肇庆府郡城西南，高千
仞，周十馀里。山有赤石，形如鼓，扣之有声。久晴，山色
冥黑则雨，久雨，山色鲜露则晴，郡人以为阴晴之验。”
《广西通志》：“南宁府宣化县石燕山，在城东九十里，世
传上有石燕，天将雨则飞。”

铙钹山：在城西二十五里。山下有龙潭，时有烈风大
雨，俗传龙归祭祖。

《山海经·海外东经》：“雨师妾在黑齿国北，其为人黑，两
手各操一蛇，左耳有青蛇，右耳有赤蛇。一曰在十日
北，为人黑身人面，两手各操一龟。”〈注〉雨师，谓屏翳也。
《大荒北经》：应龙已杀蚩尤，又杀夸父，乃去南方处之，
故南方多雨。

大荒之中，有山名曰不句。有人衣青衣，名曰黄帝。女
魃、蚩尤作兵伐黄帝，黄帝乃令应龙攻之。冀州之野，
应龙畜水。蚩尤请风伯、雨师，纵大风雨，黄帝乃下。天
女曰：魃，雨止，遂杀蚩尤。

《搜神记》：“赤松子者，神农时雨师也。服冰玉散以教神
农，能入火不烧。至昆仑山，常入西王母石室中，随风
雨上下。炎帝少女追之，亦得仙俱去。至高辛时，复为
雨师，游人间，今之雨师是焉。”

《赤将子轝》者，黄帝时人也。不食五谷，而啖百艸华。至
尧时为木工，能随风雨上下，时于市门中卖缴，故亦
谓之《缴父》。

文王以太公为灌坛令，期年，风不鸣条。文王梦一妇
人当道而哭，问其故，曰：“我泰山之女，嫁为西海妇，欲
归灌坛令，当道有德，废吾行，吾行必有大风疾雨。”文
王觉，召太公问之，果有疾风暴雨从太公邑外过。
《述异记》：周穆王时，天下连雨三月，穆王乃吹笛，雨遂
止。

宋玉《高唐赋》：楚襄王与宋玉游于云梦之台，望高唐
之观，上独有云气，王问：“此何气也？”玉对曰：“所谓朝云
也。昔者先王尝游于高唐，愿荐枕席。”王因幸之，去，辞
曰：“妾在巫山之阳，高丘之岨，朝为行云，暮为行雨，朝
朝暮暮，阳台之下。”

《始兴记桂阳贞女峡传》云：“秦世有数女，取螺于此，遇
风雨，一女忽化为石人，今形高七尺，状如女子。”
《神异经》：“西海水上有人乘白马，朱鬣白衣元冠，从十
二童子驰马西海水上，如飞如风，名曰河伯使者。或
时上岸，马迹所及，水至其处，所之之国，雨水滂沱，暮
则还河。”

《幽明录》：有客诣董仲舒，谈论微奥，仲舒疑之。客又云：
天欲雨，仲舒因戏之曰：“巢居知风，穴居知雨，卿非狐
狸，即是老鼠。”客化为老狸而去。

《后汉书。费长房传》：东海君来见葛陂君，因淫其夫人。
于是长房劾系之。三年而东海大旱。长房至海上，见
其人请雨，乃谓之曰：“东海君有罪，吾前系于葛陂，今
方出之，使作雨也。”于是雨立注。

《楚国先贤传》：樊英隐于壶山，尝有暴风从西南起，英
谓学者曰：“成都市火甚盛。”因含水西向嗽之，乃令记
其时日。后有从蜀郡来者云是日大火，有云从东起，
须臾大雨，火遂灭《邵氏家传》：邵信臣为少府，南阳遭火，爇数万人。信臣
时在丞相匡衡坐，心动，含酒东向嗽之，遭火处见云
西北来，冥晦大雨以灭火，雨酒香。

陆机《要览》：昔羽山有神人焉，逍遥于中岳，与左元放
共游蓟子训所，坐欲起，子训欲留之，二日之中三雨。
今呼“五日三雨”为“留客雨。”

《真诰》：“张元宾入华阳洞为理禁伯，其职主水，盖雨官
也。”

《晋书佛图澄传》：澄尝与季龙升中台，澄忽惊曰：“幽州
当火灾。”乃取酒噀之，久而笑曰：“救已得矣。”季龙遣验，
幽州云：尔日火从四门起，西南有黑云来，骤雨灭之，
亦颇有酒气。

《幽明录》：河南人赵良，与其乡人诸生至长安及新安
界，遇霖雨，粮乏，相谓曰：“饥，那得美食耶？”应时羹饭备
具。有人声语云：“进蔬食。”

《穷神秘苑》：元魏时卢汾尝叩树，有一女子衣青出引
汾入，见厅堂题曰“审雨堂”，乃古槐中蚁穴。

《五色线》萧总曾遇洛神女，相见，后至葭萌逢雨，认得
香气，曰：“此云雨从巫山来，独我知之。”

《元怪录》：李靖微时，尝射猎灵山中，会暮，投宿一巨宅，
有老妇延之。中夜叩门甚急，妇人曰：“此非人世，乃龙
宫也。今天符命行雨，二子俱出，欲奉烦顷刻何如？”遂
命鞲青骢取雨器，戒曰：“马跃嘶鸣，取水一滴滴马鬃
上，谨勿多也。”既而见所憩邨连下二十滴。既归，老妇
泣曰：“此一滴乃地上一尺雨也。此邨夜半，平地水深
二丈，岂复有人？妾已受谴矣。”

《法苑珠林》依《分别功德论》云：雨有三种：一、天雨，二、龙
雨，三、阿修罗雨。天雨细雾，龙雨甚麤，喜则和润，瞋则
雷电，阿修罗为共，帝释𩰚亦能降雨，麤细不定。
《异闻录》：“仪凤中，柳毅于泾阳见妇人牧羊道畔，怪而
问之，曰：‘洞庭龙君小女也’。”问：“牧羊何用？曰：‘非羊也，雨
工也，雷霆之类也’。”毅后配此女，开元中犹在。

《唐年补录》：泗州门监王忠政云：“开成中死，十二日复
活。始见一人碧衣赤帻，引臂登云，曰：‘天召汝行雨’。”隶
于左落队，其左右落队各有五方甲马，簇于云头，俯
向下，重楼深室，囊柜之内，纤细悉见。更异者，见米粒
长数尺，凡两队，而一队于小项缾子贮人间水，一队
所贮，如马牙硝末，谓之干雨，雨皆在前，风车为殿。
《云笈七签》“雨师陈华夫。”

《续湘山野录》：太平兴国五年，秘书丞安德裕知广济
军。是岁亢旱，因祷于髣山神祠。方注香，神自帏中冉
冉而出，古服峨冠，拱揖而前立。安以至诚所感，殊不
为惧，遂诉愆亢之灾，答曰：“某堆阜之神也，窃乡人之
荐，愧无酬答，恨力小地卑，不能兴致云雨。虽云龙司
厥职，动息由天，某当为公至主之所，密候雨信，必先
期奉报。”言讫而隐。安是夕梦神白雨“候甚密迩，只在
来早。”及期大澍，千里告足。翌日，公具牢醴以谢之。
《云南通志》：昔李某耕田，得一铜佛像，仅径寸，沉之水
中，立雨炙之则晴，虽值阴雨，其家常晒麦。世传铜像
为赞陀所遗。

宁伯妃有庙在剑川，其神传为慈善，最灵异。旧称祠
前有池，妃出浴，土人见之，妃曰：“勿泄，授尔异术，唯所
欲。”曰：“愿得呼风雨。”妃授以杖，遂得祈祷之术，能令隔
垣不雨。